CELEX: 62015TN0344
Language: mt
Date: 2015-07-01 00:00:00
Title: Kawża T-344/15: Rikors ippreżentat fl-1 ta’ Lulju 2015 – Franza vs Il-Kummissjoni

20150731058617092015/C 270/493442015TC27020150817MT01MTINFO_JUDICIAL20150701394021Kawża T-344/15: Rikors ippreżentat fl-1 ta’ Lulju 2015 – Franza vs Il-Kummissjoni
 ---documentbreak--- C2702015MT3910120150701MT0049391402Rikors ippreżentat fl-1 ta’ Lulju 2015 – Franza vs Il-Kummissjoni
   (Kawża T-344/15)2015/C 270/49Lingwa tal-kawża: il-Franċiż
      Partijiet
   
   
      Rikorrenti: Ir-Repubblika Franċiża (rappreżentanti: F. Alabrune, G. de Bergues, D. Colas u F. Fize, aġenti)
   
      Konvenuta: Il-Kummissjoni Ewropea
   
      Talbiet
   
   
            —
         
         
            tannulla d-Deċiżjoni tal-Kummissjoni Ewropea GESTDEM 2014/6046, tal-21 ta’ April 2015, dwar it-talba konfermattiva għal aċċess għal dokumenti skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni;
         
      
            —
         
         
            tikkundanna lill-Kummissjoni għall-ispejjeż.
         
      
      Motivi u argumenti prinċipali
   
   Insostenn tar-rikors, ir-rikorrenti tinvoka tliet motivi.
   
            1.
         
         
            L-ewwel motiv, ibbażat fuq ksur tal-Artikolu 4(5) tar-Regolament (KE) Nru 1049/2001 (
                  1
               ), li jipprovdi li Stat Membru jista’ jitlob lil istituzzjoni ma tiżvelax dokument li ġej minnu mingħajr il-kunsens minn qabel tiegħu.
         
      
            2.
         
         
            It-tieni motiv, invokat sussidjarjament, ibbażat fuq ksur tal-obbligu ta’ motivazzjoni f’dak li jirrigwarda n-nuqqas ta’ applikazzjoni tal-eċċezzjoni prevista fit-tielet inċiż tal-Artikolu 4(2) tar-Regolament (KE) Nru 1049/2001.
         
      
            3.
         
         
            It-tielet motiv, invokat iktar sussidjarjament, ibbażat fuq ksur tat-tieni u tat-tielet inċiżi tal-Artikolu 4(2) tar-Regolament (KE) Nru 1049/2001. Ir-rikorrenti ssostni li l-Kummissjoni setgħet tirrifjuta l-aċċess għad-dokumenti mibgħuta mill-awtoritajiet Franċiżi fil-kuntest tal-proċedura prevista mid-Direttiva 98/34/KE (
                  2
               ), sa fejn l-imsemmija proċedura tikkostitwixxi investigazzjoni fis-sens tal-artikolu ċċitat iktar ’il fuq.
         
      (
         1
      )	Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
   (
         2
      )	Direttiva 98/34/KE tal-Parlament Ewropew u tal-Kunsill, tat-22 ta’ Ġunju 1998, li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi (Edizzjoni Speċjali bil-Malti, Kapitolu 13, Vol. 20, p. 337).